Kirjokudospistiäinen

Kirjokudospistiäinen (Acantholyda hieroglyphica) on pistiäisiin kuuluva hyönteislaji, jonka toukat syövät nuorien 5–30 senttimetrin mittaisten männytaimien neulasia aiheuttaen metsätuhoa. Aikuiset kirjokudospistiäiset ovat kooltaan melko isoja (12–17 mm.), litteitä ja kirjavia. Takaruumiiltaan kirjokudospistiäinen on kellanpunainen ja sen takaruumiin kärki ja tyvi ovat mustat. Kirjokudospistiäisen pää on kirjava ja siivet keltaiset. Kirjokudospistiäisen toukka on ruskeanvihreä ja kirjava. Kirjokudospistiäisen aiheuttamat tuhot ovat todennäköisimpiä 1–2-vuotiaissa männyntaimikoissa, jotka kasvavat  hiekkamailla.Metsäntutkimuslaitos (Metla): Kirjokudospistiäinen (Acantholyda hieroglyphica) 
pienoiskuva|vasen|244px|Kirjokudospistiäisen toukkia männyntaimessa.
Kirjokudospistiäinen esiintyy Suomessa Rovaniemen ja Sallan korkeudelle saakka ja se luokitellaan elinvoimaiseksi lajiksi Suomessa.

 Lähteet 

 Aiheesta muualla 
Laji.fi: Kirjokudospistiäinen (Acantholyda hieroglyphica)

Luokka:Sahapistiäiset
Luokka:Metsätuhot